b'\n_START_ARTICLE_\nClifton Bledsoe Cates\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olanje je opravil v doma\xc4\x8dem okro\xc5\xbeju, nakar je bil poslan v Voja\xc5\xa1ko akademijo Missourija, kjer je postal \xc4\x8dastni \xc5\xa1tudent in eden najbolj\xc5\xa1ih \xc5\xa1portnikov. Leta 1916 je diplomiral iz prava na Univerzi Tennesseeja._NEWLINE_Doktoriral je prav tako iz prava na Univerzi Tennesseeja in Univerzi Chattanooge._NEWLINE_13. junija 1917 se je pridru\xc5\xbeil Korpusu mornari\xc5\xa1ke pehote ZDA kot rezervni poro\xc4\x8dnik v marinski voja\xc5\xa1nici Port Royal (Ju\xc5\xbena Karolina). Januarja naslednje leto je odpotoval v Francijo ter se vklju\xc4\x8dil v morijo prve svetovne vojne._NEWLINE_Kot poro\xc4\x8dnik se je boril s 6. marinskim polkom pri Verdunu, pri Boureschesu, Belleau Woodu,... Za svoje zasluge je prejel 12 odlikovanj._NEWLINE_Potem, ko je sodeloval pri okupaciji Nem\xc4\x8dije, se je septembra 1919 vrnil v ZDA, kjer je sprva slu\xc5\xbeil kot pribo\xc4\x8dnik v Beli hi\xc5\xa1i in nato bil pribo\xc4\x8dnik pri komandantu korpusa. Oktobra 1920 je postal pribo\xc4\x8dnik poveljujo\xc4\x8dega generala oddelka za Pacifik (San Francisco, Kalifornija. Junija 1923 je bil postavljen za poveljnika marinskega odreda na krovu USS California; to dol\xc5\xbenost je opravljal do aprila 1925. Mesec pozneje je pri\xc4\x8del enoletno slu\xc5\xbeenje v vrstah 4. marinskega polka (San Diego, Kalifornija)._NEWLINE_Po slu\xc5\xbeenju kot naborni \xc4\x8dastnik v Spokanu (Washington) in Omahi (Nebraska) je bil marca 1928 imenoval za \xc4\x8dlana ameri\xc5\xa1ke komisije za spomenike bitk (Washington). To dol\xc5\xbenost je opravljal do maja 1929, ko je bil poslan v \xc5\xa0anghaj (Kitajska), kjer se je pridru\xc5\xbeil 4. marinskemu polku. 3 leta pozneje je bil poslan na \xc5\xa1tudij na Voja\xc5\xa1ki industrijski kolid\xc5\xbe (Army Industrial College) (Washington, D.C.)._NEWLINE_Junija 1933 je zaklju\xc4\x8dil \xc5\xa1tudij, nakar je bil poslan v Quantico, kjer se je pridru\xc5\xbeil 7. marinskemu polku; takrat je tudi kon\xc4\x8dal vi\xc5\xa1ji te\xc4\x8daj na \xc5\xa0olah Korpusa mornari\xc5\xa1ke pehote ZDA. Septembra 1935 se je vrnil v Washington, D.C., kjer je slu\xc5\xbeboval v Sekciji za vojne na\xc4\x8drte oddelka za operacije in urjenje pri Poveljstvu korpusa mornari\xc5\xa1ke pehote (HQMC)._NEWLINE_Avgusta 1937 je ponovno odplul proti \xc5\xa0anghaju, tokrat kot poveljnik 6. marinskega polka; v tej formaciji je slu\xc5\xbeil, dokler se ni marca 1938 vrnil v 4. marinski polk. Naslednje leto je bil \xc5\xa1e enkrat napoten na Voja\xc5\xa1ki industrijski kolid\xc5\xbe, ki ga je kon\xc4\x8dal junija 1940. Naslednji mesec je postal poveljnik Marinske osnovne \xc4\x8dastni\xc5\xa1ke \xc5\xa1ole v Navy Yardu (Filadelfija)._NEWLINE_Maja 1942 je prevzel poveljstvo 1. marinskega polka, ki ga je vodil med bitko za Guadalcanal in za Tulagi. Nato je imenovan za poveljnika 4. marinske divizije, ki jo je vodil med bitko za Tinian ter bitko za Ivo Jimo._NEWLINE_Naslednjega marca se je vrnil v ZDA in postal komandant \xc5\xa0ol Korpusa mornari\xc5\xa1ke pehote ZDA (Quantico). To delo je opravljal do junija 1944, ko je bil poslan nazaj na Pacifik, kjer je julija spet prevzel poveljstvo 4. marinske divizije, ki jo je vodil do konca druge svetovne vojne._NEWLINE_Decembra 1945 se je vrnil v ZDA, kjer je bil postavljen za predsednika odbora Korpusa mornari\xc5\xa1ke pehote ZDA za opremo (Quantico); to dol\xc5\xbenost je opravljal 6 mesecev, dokler ni bil ponovno imenovan za poveljujo\xc4\x8dega generala marinske voja\xc5\xa1nice Quantico. 1. januarja 1948 je bil povi\xc5\xa1an v generala in postavljen za komandanta Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike._NEWLINE_Na za\xc4\x8detku korejske vojne junija 1950 je v devetih dneh poslal v Korejo 1. za\xc4\x8dasno marinsko brigado, \xc4\x8deprav je imel korpus takrat le 75.000 pripadnikov._NEWLINE_V \xc4\x8dasu svojega mandata je nadaljeval delo svojega predhodnika, da se dose\xc5\xbee dobro zakonsko opredelitev korpusa; to mu je uspelo s sprejetjem Javnega zakona 416, ki je dolo\xc4\x8dil mo\xc4\x8d korpusa na 3 divizije in 3 letalska krila. Prav tako je bil zaslu\xc5\xbeen za razvitje koncepta zra\xc4\x8dne konjenice oz. uporabe helikopterjev pri bojevanju._NEWLINE_Ko je kon\xc4\x8dal svoj \xc5\xa1tiriletni mandat kot komandant, so mu vrnili njegov biv\xc5\xa1i \xc4\x8din generalporo\xc4\x8dnika in ga ponovno postavili za poveljnika \xc5\xa0ol KMP ZDA (Quantico). 30. junija 1954 se je upokojil in bil hkrati ponovno povi\xc5\xa1an v generala._NEWLINE_4. junija 1970 je umrl v Pomorski bolni\xc5\xa1nici ZDA (Annapolis, Maryland po dolgi bolezen. Pokopan je bil z vsemi voja\xc5\xa1kimi \xc4\x8dastmi 8. junija pokopali\xc5\xa1\xc4\x8du Arlington.'